Dedennusat pennad. Ha leun a draoù mat ennañ. Dibaboù zo a seblant anat pa raer anezho, hag a zo kalz diaesoc'h da lakaat e pleustr da c'houde.  C'hoantoù unan n'int ket atav c'hoantoù egile, hag emañ ar bugel etre daou. Dre eurvat e ouzer bremañ pegen mat eo komz meur a yezh pa vezer  bugelig, ha n'eus ket aon da gaout.  Sur a-walc'h e vo mareoù all evel ar re a daolennez, ma vo soñjet eo en aner, ha bugale zo a gollo pe a zilezo unan eus o yezhoù marteze, hogen ne vint ket lezet da gaout keuz evit ar pezh n'ho deus ket bet, ar pezh n'o deus ket gallet anavezout.  Na pet den am eus klevet o lavar o dije bet c'hoant kaout un herelezh-yezh gant o zud, ha keuz ganto bremañ, taer gant o zud a-wechoù evit an dibab bet graet en o lec'h.  N'eo ket aes sevel ur c'hempouez er gêr pa  vez meur a yezh, hogen n'eus nemet e-giz se e vo savet ur remziad nevez a vrezhonegerien a-vihanik. Hag ezhomm a vo anezho a-benn gwareziñ dazont ar brezhoneg, ma 'z eus unan da vezañ…